Nina Goga

Nina Goga (født 17. januar 1969) er en norsk litteraturviter som særlig arbeider med barne- og ungdomslitteratur. Hun er førsteamanuensis ved Høgskolen i Bergen siden 2008 og er i dag professor.  

Goga ble cand.philol. i allmenn litteraturvitenskap ved Universitetet i Bergen i 1993. Hun arbeidet siden blant annet som lærer i ungdomsskolen. Fra 2002 til 2005 var Goga redaktør for tidsskriftet Norsklæreren, og fra 2005 til 2007 stipendiat ved Høgskolen i Bergen. I 2008 tok hun doktorgrad ved Universitetet i Bergen med avhandlingen Kunnskap og kuriosa. Merkverdige lesninger av tre norske tekstmontasjer for barn og unge.Intervju om doktorgradsavhandlingen 2008 

Hun er ansvarlig redaktør for Barnelitterært forskningstidsskrift.Nytt digitalt tidsskrift ; hib.no, 11.10.2010 Goga har også vært bokanmelder i Bergens Tidende og barnebokkritikk.no. Artikler og anmeldelser av Nina Goga på barnebokkritikk.no  Goga har vært medredaktør av skoleboka Alfabeta : leseboka, utgitt i 2006.

 Referanser 

 Eksterne lenker 

Kategori:Norske litteraturhistorikere og litteraturkritikere
Kategori:Norsk barnelitteratur
Kategori:Alumni fra Universitetet i Bergen
Kategori:Førsteamanuenser
Kategori:Fødsler i 1969